Аляксей: Беларускі бізнес паўстаў зусім нядаўна — крыху больш за 20 гадоў таму. І практычна ўвесь гэты час беларусы ўзмоцнена займаліся спробамі паўтарыць тое, што ўжо даўно вынайдзена, апрабавана і прыжылося ў іншых краінах. У нас навучыліся пячы круасаны, добра варыць каву, пачалі развіваць рэстаранную культуру, будаваць свае сіліконавыя даліны… Мы шмат перанялі, але вось згенераваць нешта сваё, што магло б карыстацца попытам і пры гэтым устойліва асацыявацца з Беларуссю, пакуль не ўдалося.